**Tidsplan for migrering af organisationer til ny brugerstyring**

24. oktober 2022

Vi er i gang med at planlægge migreringerne af alle de organisationer, der benytter brugerstyring. Er du lokaladministrator vil vi kontakte dig i god tid før vi begynder migreringen af din organisation..

Vi har delt alle organisationer op i fire grupper, og tidshorisonten for hver gruppe er ca 2-3 måneder.

Perioden starter, når vi kontakter dig og fortæller, at nu går vi i gang.

De 2-3 måneder skal bruges til at sikre, at du som lokaladministrator er godt klædt på i forhold til, hvad du skal gøre for at få alle jeres brugere og kollegaer over på den nye brugerstyring.



Der vil være løbende kommunikation, du vil få tilsendt vejledninger, og vi er tilgængelige på alle kanaler i hele perioden. Der vil også være mulighed for at holde møder, hvis det er nødvendigt, i forhold til at få afklaret jeres specifikke situation.

Vi vil gerne understrege, at der ikke sker ændringer, før vi har været i kontakt med jer.

I vores folder [’Ny brugerstyring hos Danmarks Miljøportal’](https://miljoeportal.dk/media/1702/dmp_ny-brugerstyring_0922.pdf)  kan du læse mere om, hvad opgraderingen af den nye brugerstyring fra Danmarks Miljøportal betyder for dig, som brugerstyrings administrator og din organisation.